എം.കെ. സ്റ്റാലിൻ

തമിഴ്‌നാടിന്റെ ഇപ്പോഴത്തെ മുഖ്യമന്ത്രിയും ദ്രാവിഡ മുന്നേറ്റ കഴകത്തിന്റെ പ്രസിഡന്റുമാണ് എം.കെ. സ്റ്റാലിൻ എന്ന മുത്തുവേൽ കരുണാനിധി സ്റ്റാലിൻ. ,പലപ്പോഴും അദ്ദേഹത്തിന്റെ ഇനീഷ്യലുകൾ എംകെഎസ് തമിഴ്നാടിന്റെ എട്ടാമത്തെ മുഖ്യമന്ത്രിയാണിദ്ദേഹം. 1996 മുതൽ 2002 വരെ ചെന്നൈ നഗരസഭയുടെ 37-ാമത് മേയറായും 2009 മുതൽ 2011 വരെ തമിഴ്‌നാടിന്റെ ആദ്യത്തെ ഉപമുഖ്യമന്ത്രിയായും പ്രവർത്തിച്ചിട്ടുണ്ട്. "Karunanidhi makes Stalin Deputy Chief Minister". TheHindu.com.Stalin appointed Tamil Nadu Deputy CM

തമിഴ്‌നാടിന്റെ മൂന്നാമത് മുഖ്യമന്ത്രിയും ദ്രാവിഡ മുന്നേറ്റ കഴകത്തിന്റെ പ്രസിഡന്റുമായിരുന്ന എം. കരുണാനിധിയുടെയും ദയാലു അമ്മാളിന്റെയും മകനാണ് സ്റ്റാലിൻ. മദ്രാസ് സർവകലാശാലയ്ക്കു കീഴിലുള്ള ദ ന്യൂ കോളേജിൽ നിന്നും ചരിത്രത്തിൽ ബിരുദപഠനം പൂർത്തിയാക്കി.  2006-ലെ നിയമസഭാ തിരഞ്ഞെടുപ്പിനു ശേഷം രൂപീകരിച്ച മന്ത്രിസഭയിൽ തദ്ദശസ്വയംഭരണ വകുപ്പിന്റെയും ഗ്രാമീണ വികസനവകുപ്പിന്റെയും മന്ത്രിയായിരുന്നു. 2009 മേയ് 29-ന് തമിഴ്‌നാട് ഗവർണർ സുർജിത് സിങ് ബർണാല, സ്റ്റാലിനെ ഉപമുഖ്യമന്ത്രിയായി നാമനിർദ്ദേശം ചെയ്തു. 

2013 ജനുവരി 3-ന് സ്റ്റാലിനായിരിക്കും തന്റെ പിൻഗാമിയെന്ന് കരുണാനിധി പ്രഖ്യാപിക്കുകയുണ്ടായി.  2017 ജനുവരി 4-ന് സ്റ്റാലിൻ, ദ്രാവി‍ഡ മുന്നേറ്റ കഴകത്തിന്റെ വർക്കിങ് പ്രസിഡന്റായി ചുമതലയേറ്റു.

 രാഷ്ട്രീയ ജീവിതം 
1953 മാർച്ച് 1-ന് മദ്രാസിൽ (ഇപ്പോഴത്തെ ചെന്നൈ) ജനിച്ചു. അദ്ദേഹം ജനിച്ച് അഞ്ചാം ദിവസം അന്തരിച്ച റഷ്യൻ ഭരണാധികാരിയായിരുന്ന ജോസഫ് സ്റ്റാലിന്റെ പേരാണ് നൽകിയത്.  14 വയസ്സ് പ്രായമുള്ളപ്പോൾ, 1967-ലെ തിരഞ്ഞെടുപ്പ് പ്രചരണത്തിൽ പ്രവർത്തിച്ചുകൊണ്ട് രാഷ്ട്രീയരംഗത്തിലേക്ക് പ്രവേശിച്ചു.  1973-ൽ, ദ്രാവിഡ മുന്നേറ്റ കഴകത്തിന്റെ ജനറൽ കമ്മിറ്റിയിലേക്ക് സ്റ്റാലിൻ തിരഞ്ഞെടുക്കപ്പെട്ടു.

ഇന്ത്യയിലെ അടിയന്തരാവസ്ഥക്കാലത്ത് മെയിന്റനൻസ് ഓഫ് ഇന്റേണൽ സെക്യൂരിറ്റി ആക്റ്റ് പ്രകാരം ജയിലിലടയ്ക്കപ്പെട്ടു. Daily Excelsior... Editorial  1989 മുതൽ 4 പ്രാവശ്യം സ്റ്റാലിൻ തമിഴ്‌നാട് നിയമസഭയിലേക്ക് ചെന്നൈയിലെ തൗസന്റ് ലൈറ്റ്സ് നിയോജകമണ്ഡലത്തിൽനിന്നും തിരഞ്ഞെടുക്കപ്പെട്ടിട്ടുണ്ട്. 1996-ൽ ചെന്നൈ നഗരത്തിന്റെ തിരഞ്ഞെടുക്കപ്പെട്ട ആദ്യത്തെ മേയറായി സ്റ്റാലിൻ ചുമതലയേൽക്കുകയുണ്ടായി. 

2001-ൽ വീണ്ടും മേയറായി തിരഞ്ഞെടുക്കപ്പെട്ടെങ്കിലുംrediff.com: Stalin re-elected mayor of Madras അന്നത്തെ മുഖ്യമന്ത്രിയായിരുന്ന ജെ. ജയലളിത, ഒരു സർക്കാരിൽ ഒരു വ്യക്തിയ്ക്ക് ഒരേ സമയം രണ്ട് പദവികൾ വഹിക്കുന്നത് നിരോധിച്ചുകൊണ്ടുള്ള തമിഴ്‌നാട് മുനിസിപ്പൽ നിയമം, 2002 പാസാക്കുകയുണ്ടായി. ഈ സമയം എം.എൽ.എ.യായി സ്റ്റാലിൻ തിരഞ്ഞെടുക്കപ്പെട്ടിരുന്നു. ഇതിനെത്തുടർന്ന് സ്റ്റാലിൻ, ചെന്നൈ മേയർ സ്ഥാനം രാജിവയ്ക്കുകയുണ്ടായി. Mayor's office slips out of Stalin's hand-Cities-The Times of India എന്നാൽ മദ്രാസ് ഹൈക്കോടതി ഈ നിയമം മരവിപ്പിക്കുകയുണ്ടായി. പക്ഷേ സ്റ്റാലിൻ സുപ്രീം കോടതിയിൽ അപ്പീൽ ചെയ്യുകയുണ്ടായില്ല. 

പല പ്രാവശ്യങ്ങളായി സ്റ്റാലിൻ അറസ്റ്റ് ചെയ്യപ്പെട്ടിട്ടുണ്ട്. ആദ്യമായി 1975-ൽ മിസ നിയമത്തിന്റെ കീഴിൽ അറസ്റ്റിലായി. ഫ്ലൈ ഓവർ നിർമ്മാണവുമായി ബന്ധപ്പെട്ട പ്രശ്‌നത്തിൽ 2001 ജൂൺ 30-ന് എം. കരുണാനിധി, സ്റ്റാലിൻ, അന്ന് കേന്ദ്ര കാബിനറ്റ് മന്ത്രിയായിരുന്ന മുരസൊലി മാരൻ എന്നിവരെ അറസ്റ്റ് ചെയ്യുകയുണ്ടായി. വെള്ളിയാഴ്ച രാത്രിയിൽ എഫ്.ഐ.ആർ രജിസ്റ്റർ ചെയ്ത് മണിക്കൂറുകൾക്കുള്ളിൽ ശനിയാഴ്ച പുലർച്ചെ തന്നെ അറസ്റ്റ് നടന്നത് കരുണാനിധിയ്ക്കെതിരായുള്ള രാഷ്ട്രീയ നീക്കമാണെന്ന് പ്രചരിച്ചിരുന്നു. rediff.com: Karunanidhi, Stalin arrestedrediff.com: Personal agenda prevailed over rule of the law: Arun Jaitley 2001 അറസ്റ്റ് ചെയ്തുവെങ്കിലും, ഈ കേസിന്റെ ചാർജ്ജ് ഷീറ്റ് കോടതിയിൽ സമർപ്പിച്ചത് 4 വർഷങ്ങൾക്കു ശേഷം, 2005-ലാണ്. Chargesheet filed out of political vendatta: DMK - Sify.com

2016-ൽ ജയലളിതയുടെ മരണത്തിന് കാരണം വി.കെ. ശശികലയാണെന്ന് സ്റ്റാലിൻ ആരോപിച്ചിരുന്നു. ജയലളിതയുടെ മരണം പുനപരിശോധിച്ചാൽ, ശശികല ജയിലിലായിരിക്കുമെന്ന് സ്റ്റാലിൻ പറയുകയുണ്ടായി. 

2021-ൽ നടന്ന പതിനാറാം തമിഴ്‌നാട് നിയമസഭ തിരഞ്ഞെടുപ്പിൽ കൊളത്തൂരില്  നിന്ന് മത്സരിച്ച് ജയിച്ചു. നിയമസഭയിൽ ദ്രാവിഡ മുന്നേറ്റ കഴകത്തിന്റെദ്രാവിഡ മുന്നേറ്റ കഴകത്തിന് ഭൂരിപക്ഷം കിട്ടിയതിനെ തുടർന്ന് 2021 മെയ് 7 ന് തമിഴ്‌നാട് മുഖ്യമന്ത്രിയായി അധികാരമേറ്റു. 

 മത്സരിച്ച തിരഞ്ഞെടുപ്പുകൾ 
തിരഞ്ഞെടുപ്പുകൾമണ്ഡലംപാർട്ടിഫലംവോട്ട് ശതമാനംഎതിർ സ്ഥാനാർത്ഥിഎതിർ പാർട്ടിഎതിർ സ്ഥാനാർത്ഥിയുടെ വോട്ട് ശതമാനംതമിഴ്‌നാട് നിയമസഭാ തിരഞ്ഞെടുപ്പ്, 1984തൗസന്റ് ലൈറ്റ്സ്ഡി.എം.കെ പരാജയം 47.94കെ.എ. കൃഷ്ണസ്വാമിഎ.ഐ.എ.ഡി.എം.കെ50.44തമിഴ്‌നാട് നിയമസഭാ തിരഞ്ഞെടുപ്പ്, 1989തൗസന്റ് ലൈറ്റ്സ്ഡി.എം.കെ വിജയം 50.59തമ്പിദുരൈ.എസ്.എസ്.ആർADK JL30.05തമിഴ്‌നാട് നിയമസഭാ തിരഞ്ഞെടുപ്പ്, 1991തൗസന്റ് ലൈറ്റ്സ്ഡി.എം.കെ പരാജയം 39.19കെ.എ. കൃഷ്ണസ്വാമിഎ.ഐ.എ.ഡി.എം.കെ56.5തമിഴ്‌നാട് നിയമസഭാ തിരഞ്ഞെടുപ്പ്, 1996തൗസന്റ് ലൈറ്റ്സ്ഡി.എം.കെവിജയം 69.72സീനത്ത് ഷെറീഫുദീൻഎ.ഐ.എ.ഡി.എം.കെ22.95തമിഴ്‌നാട് നിയമസഭാ തിരഞ്ഞെടുപ്പ്, 2001തൗസന്റ് ലൈറ്റ്സ്ഡി.എം.കെ വിജയം 51.41എസ്. ശേഖർടി.എം.സി43.78തമിഴ്‌നാട് നിയമസഭാ തിരഞ്ഞെടുപ്പ്, 2006തൗസന്റ് ലൈറ്റ്സ്ഡി.എം.കെ വിജയം 46.0ആദി രാജാറാംഎ.ഐ.എ.ഡി.എം.കെ43.72തമിഴ്‌നാട് നിയമസഭാ തിരഞ്ഞെടുപ്പ്, 2011കൊളത്തൂർഡി.എം.കെ വിജയം 47.7സൈദൈ സാ. ദുരൈസ്വാമിഎ.ഐ.എ.ഡി.എം.കെ45.78തമിഴ്‌നാട് നിയമസഭാ തിരഞ്ഞെടുപ്പ്, 2016കൊളത്തൂർഡി.എം.കെ വിജയം 54.3ജെ.സി.ഡി. പ്രഭാകർഎ.ഐ.എ.ഡി.എം.കെ31.8തമിഴ്‌നാട് നിയമസഭാ തിരഞ്ഞെടുപ്പ്, 2021കൊളത്തൂർഡി.എം.കെ വിജയം 60.86ആദി രാജാറാംഎ.ഐ.എ.ഡി.എം.കെ20.27 

 ഇതും കാണുക 
 രാഷ്ട്രീയ കുടുംബങ്ങളുടെ പട്ടിക
 നെപ്പോളിയൻ
 എം.കെ. അഴഗിരി
 എം.കെ. കനിമൊഴി

 ചലച്ചിത്രങ്ങൾ 
അഭിനേതാവ്
 ഒരേ രത്തം (1988)
 മക്കൾ ആണയിട്ടാൽ  (1988)
 കുറിഞ്ചി മലർ- TV സീരിയൽ DD1
 സൂര്യ — TV സീരിയൽ

നിർമ്മാതാവ്
 നമ്പിക്കൈ നക്ഷത്രം (1978)

 അവലംബം 

 പുറം കണ്ണികൾ 

Prosecutor can not pinpoint main accused in flyover case 
Judicial flak
Government of Tamil Nadu 
Dravida Prince 
Slow and Steady 
Bid on Stalin's life in Madurai 
Stalin escapes attempt on life; man carrying knife escapes
Tamil Nadu Assembly Profile

വർഗ്ഗം:ദ്രാവിഡ മുന്നേറ്റ കഴകം നേതാക്കൾ
വർഗ്ഗം:തമിഴ്‌നാട്ടിലെ മുഖ്യമന്ത്രിമാർ
വർഗ്ഗം:തമിഴ് രാഷ്ട്രീയ നേതാക്കൾ
വർഗ്ഗം:തമിഴ്നാട് നിയമസഭാംഗങ്ങൾ
വർഗ്ഗം:തമിഴ്നാട് ഉപമുഖ്യമന്ത്രിമാർ
വർഗ്ഗം:1953-ൽ ജനിച്ചവർ
വർഗ്ഗം:മാർച്ച് 1-ന് ജനിച്ചവർ
വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ
വർഗ്ഗം:നിരീശ്വരവാദികൾ